
BRANDWEERVERORDENING, 2012 

Verordening No. 10, 2012 


VERORDENING 


Om voorsiening te maak vir ‘n brandweerdiens in die //Khara Hais 
munisipaliteit; en vir aangeleenthede wat daarmee in verband staan. 


DAAR WORD BEPAAL deur die //Khara Hais munisipaliteit, soos volg;- 

iNDELING VAN ARTIKELS 


1 . Woordomskrywing 

2. Samestelling van diens 

3. Plig om bystand te verleen 

4. Prosedure by uitbreek van 'n brand 

5. Belemmering of skade 

6. Dra van uniform en kentekens 

7. Brandbare materiaal 

8. Veiligheid van persele en geboue 

9. Uitgange 

10. Gasgevulde toestelle 

1 1 . Maak van vure 

12. Brande in skoorstene, pype en rookkanale 

13. Teenwoordigheid van brandweerman 

1 4. Verwydering van vioeistof of ander stowwe 

1 5. Betaling vir bywoning en dienste 

16. Vrystelling van betaling van tariewe 

17. Vais inligting 

1 8. T elefone, brandalarms en ander toestelle 

1 9. Strafbepaling 

20. Korttitel 


Woordomskrywing 

1 . In hierdie Verordening, tensy uit die samehang anders blyk, beteken - 

‘brandweerhoof die persoon ingevolge artikel 5(1) van die Wet op 
Brandweerdienste, 1987 (Wet No. 99 van 1987), deur die Munisipaliteit 
aangestel as hoof van die diens; 

“diens" die brandweerdiens van die Munisipaliteit ingestel ingevolge artikel 3 
van die Wet op Brandweerdienste, 1987 (Wet No. 99 van 1987), wat bedoel 
is om aangewend te word vir - 

(a) die voorkoming van die uitbreek of verspreiding van 'n brand; 

(b) die bestryding of blus van 'n brand; 

(c) die beskerming van lewe of eiendom teen brand of ander dreigende 
gevaar; 

(d) die red van lewe of eiendom van ‘n brand of ander gevaar; 

(e) behoudens die bepalings van enige ander wet, die lewering van 'n 
ambulansdiens as 'n integrerende deel van die brandweerdiens; of 

(f) die verrigting van enige ander funksie wat in verband staan met enige 
van die aangeleenthede in paragrawe (a) tot (e) bedoel; 

“eienaar” 'n eienaar soos omskryf in artikel 18(4) van die Wet op 
Brandweerdienste, 1987 (Wet No. 99 van 1987); 

“goedgekeur” deur die brandweerhoof goedgekeur; 

“Munisipale Bestuurder" die persoon aangestel ingevolge artikel 82 van die 
Wet op Plaaslike Regering; Munisipale Strukture, 1998 (Wet No. 117 van 
1998); 

“Munisipaliteif die //Khara Hais munisipaliteit; 

“noodgeval” ‘n geval of gebeurlikheid wat ernstige gevaar vir lewe of 
eiendom inhou of kan inhou; 

"okkupeerder" enige persoon wat enige perseel of gedeelte van so ‘n perseel 
okkupeer ongeag die titel van okkupasie; 

“tariewe" die tarief van gelde van tyd tot tyd deur die Munisipaliteit bepaal; en 
“Wef die Wet op Brandweerdienste, 1987 (Wet No. 99 van 1987). 
Samesteiiing van diens 
2. Die diens word saamgestel uit - 

(a) die voltydse lede van die diens deur die Munisipaliteit aangestel 
ooreenkomtig artikel 6 van die Wet; en 

(b) lede van die brandweer reserwemag, aangestel deur die Munisipaliteit 
ooreenkomstig artikel 6A van die Wet, as tydelike lede van die diens, 

om sodanige werksaamhede te verrig as wat die brandweerhoof van tyd tot 
tyd aan hulle mag opdra. 


Plig om bystand te verleen 

3. Enige lid van die diens of van ‘n brandweerorganisasie, hetsy dit deur die 
Munisipaliteit beheer word, al dan nie, moet, wanneer daartoe versoek word 
deur die brandweerhoof, alle bystand binne sy of haar vermoS verleen in 
verband met die bestryding of bekamping van ‘n brand of enige ander 
noodgeval. 

Prosedure by die uitbreek van ‘n brand 


4. (1 ) Waar die diens in kennis gestel word van, of daar rede is om te glo dat 

‘n brand uitgebreek het, of 'n ander toestand ontstaan het waar die 
dienste van die diens benodig word, gaan die brandweerhoof 
onverwyld tesame met sodanige personeel en toerusting as wat hy of 
sy nodig ag, na die plek waar die brand of toestand plaasvind of 
bestaan, of waar hy of sy rede het om te glo dat dit plaasvind of 
bestaan. 

(2) Die brandweerhoof kan bevel oorneem van, of inmeng met, of ‘n einde 
maak aan enige bestaande toestand of enige handeling wat verrig 
word ten opsigte van ‘n brand, deur enige persoon wat nie in diens 
van die diens is nie, insluitende die eienaar van die perseel en sy of 
haar werknemer of agent, en niemand mag versuim om enige wettige 
bevel of opdrag na te kom wat deur die brandweerhoof gegee word in 
die uitvoering van hierdie subartikel nie. 

Belemmering of skade 


5. (1) Niemand mag met ‘n lid van die diens inmeng of horn of haar hinder in 

die uitvoering van sy of haar pligte ingevolge hierdie Verordening nie. 

(2) Niemand mag 'n voertuig oor enige brandslang bestuur of enige 
brandslang of ander toestel of toerusting van die diens beskadig, 
daarmee peuter of horn of haar daarmee inmeng nie. 

Dra van uniform en kentekens 


6. (1) Die brandweerhoof en elke lid van die diens dra die uniform, rang- en 

kentekens deur die Munisipaliteit voorgeskryf en verskaf. 

(2) Niemand, behalwe ‘n lid van die diens, mag ‘n uniform van die diens 
dra nie, of enige uniform bedoel om die indruk te skep dat hy of sy so 
‘n lid is dra nie, of op enige ander wyse homself of haarself voordoen 
as ‘n lid van die diens nie. 

Brandbare materiaal 


7. (1 ) Waar die brandweerhoof van mening is dat enige persoon - 

(a) enige hout, kratte, voer, strooi of ander brandbare materiaal, 
hetsy binne of buite enige gebou, berg of veroorsaak of toelaat 
dat dit geberg word in hoeveelhede of in ‘n posisie of op ‘n 
wyse wat ‘n gevaar van brand aan enige gebou skep; 

(b) in okkupasie of beheer van enige perseel toelaat dat gras, 
onkruid, borne of ander plantegroei op ‘n perseel groei, of 
enige rommel daarop laat ophoop op 'n wyse of in 
hoeveelhede wat ‘n brandgevaar vir enige gebou of enige 
perseel skep, kan die brandweerhoof, by skriftelike 
kennisgewing, so ‘n persoon geias om die gemelde brandbare 
materiaai te verwyder, of om voor ‘n vasgesteide datum 
sodanige ander redelike stappe soos wat hy of sy in sodanige 
kennisgewing voorskryf, te doen om die brandgevaar te 
verwyder. 

(2) Waar daar nie aan die voorskrifte van so ‘n kennisgewing voldoen 
word nie, kan die brandweerhoof sodanige stappe doen as wat hy of 
sy nodig ag om die gevaar te venA^yder, en die koste daaraan 
verbonde word deur die persoon aan wie die kennisgewing gerig was, 
aan die Munisipaiiteit betaal. 


Veiligheid van persele en geboue 

8. (1) Die brandweerhoof kan, wanneer hy of sy dit nodig ag, en te enige tyd 

wat voigens sy of haar mening redelik is in die omstandighede - 

(a) enige grond, perseel of gebou binnegaan en - 

(i) sodanige grond, perseel of gebou inspekteer om vas te 
stel of enige toestand bestaan wat 'n brand of 
noodgeval kan veroorsaak of die gevaar kan verhoog 
van, of bydra tot, die verspreiding van brand of 
skepping van ‘n noodgevai, of die ontsnapping van 
persone na veiligheid in gevaar kan stel of verhinder; 

(ii) enige brandalarm, sprinkeibiusstelsel of enige ander 
brandbestrydings- of brandopsporingstoestel 
inspekteer; 

(iii) enige vervaardigingsproses wat die gevaar van brand 
of ontploffing inhou, inspekteer; 

(iv) die wyse van berging van enige vlambare gas, 
chemikaliee, olie, piofstowwe, vuurwerke of enige 
ander gevaarlike stowwe, inspekteer: en 

(v) enige aanleg wat gebruik maak van enige van die 
stowwe na verwys in subparagraaf (iv), inspekteer; 

(b) sodanige opdragte gee as wat hy of sy nodig ag vir die 
vermindering van ‘n brand-risiko of vir die beskerming van 
iewe en eiendom. 

(2) Waar die brandweerhoof vind dat op enige perseei - 

(a) enige viambare, brandbare of plofbare stowwe s6 geberg of 
gebruik word dat die risiko op brand of gevaar vir Iewe of 
eiendom in geval van brand verhoog word; of 

(b) enige toestand of gebaiik bestaan, wat na sy of haar mening, 
waarskynlik sodanige risiko of gevaar kan skep of vergroot of, 
waarskynlik met die werking van die diens kan inmeng, of die 
ontsnapping van persone na veiligheid kan belemmer; of 

(c) enige blustoestelle gebrekkig, minderwaardig of van 
onvoldoende aantal is, moet die brandiweerhoof, behoudens 
die bepalings van subartikel (3), die eienaar of die okkupeerder 
van sodanige grond, perseel of gebou opdrag gee om 
onverwyld sodanige stappe te doen as wat hy of sy nodig ag 
om die gevaar uit te skakel. 

(3) Waar die brandweerhoof in enige gebou of op enige perseel - 

(a) enige versperring op of in enige brandtrap, trap, gang, deur of 
venster vind; of 

(b) ‘n nooduitgang vind wat na sy of haar mening, in geval van ‘n 
brand, onvoldoende sal wees vir die ontsnapping na veiligheid 
van die getal persone wat waarskynlik te enige tyd in so ‘n 
gebou of op so 'n perseel sal wees; of 

(c) enige ander voorwerp of toestand van ‘n strukturele aard of 
andersins vind wat, na sy of haar mening, die brandrisiko of 
die gevaar vir lewe of eiendom kan vergroot; of 

(d) vind dat ‘n brandalarm of ander stelsel van kommunikasie 
benodig word, of 

(e) dat die perseel nie van die vereiste getal brandblussers, soos 
deur die Hoof: Brandweerdienste vasgestel, voorsien is nie. 

stel hy of sy die eienaar of okkupeerder van so 'n gebou of perseel 
skriftelik in kennis van sy of haar bevindings en vereis van die eienaar 
om binne ‘n tydperk in die kennisgewing vermeld, sodanige stappe as 
wat in die kennisgewing vermeld word, te doen om die wantoestand 
reg te stel, op die koste van so ‘n eienaar of bewoner. 

(4) Waar die eienaar of okkupeerder versuim of weier om binne 'n 
redelike tydperk te voldoen aan 'n opdrag gegee ingevolge subartikel 
(2), of om binne die tydperk vermeld in ‘n kennisgewing ingevolge 
subartikel (3), gevolg te gee aan die vereistes daarin vermeld, kan die 
Munisipaliteit sodanige stappe doen as wat, na die mening van die 
brandweerhoof, nodig is om die risiko of gevaar te verwyder en die 
Munisipaliteit kan enige uitgawe aangegaan, verhaal van sodanige 
eienaar of okkupeerder. 

Uitgange 

9. Elke deur wat ‘n ontsnappingsroete na veiligheid vanuit 'n openbare gebou 
bied, word ongesluit gehou en word duidelik aangedui met goedgekeurde 
uitgangtekens; Met dien verstande dat so ‘n deur gesluit kan wees deur 
middel van ‘n goedgekeurde toestel op so ‘n wyse geTnstalleer dat so’n deur 
te alle tye van die binnekant van so ‘n gebou oopgemaak kan word. 

Gasgevulde toestelle 

10. (1) Niemand mag enige ballon, speelgoed of ander toestel met vlambare 

gas vul, sonder die skriftelike toestemming van die brandweerhoof, 
wat sodanige voorwaardes kan opl6 as wat hy of sy mag vereis, met 
inagneming van al die omstandighede van die geval. 

(2) Niemand mag enige ballon, speelgoed of ander toestel wat met 
vlambare gas gevul is, aanhou, berg, gebruik of vertoon of toelaat dat 
dit aangehou, gebruik, geberg of vertoon word op of in enige grond, 
gebou of perseel waartoe die publiek toegang het of wat as ‘n klub of 
enige plek van samekoms gebruik word nie. 

(3) Niks in hierdie artikel vervat, word so uitgelS dat dit die gebruik van 
ballonne wat met waterstof gevul is vir weerkundige of ander bona fide 
wetenskaplike of opvoedkundige of ander doeleindes, verbied nie. 

Maak van vure 

11. (1) Niemand mag ‘n vuur maak of toelaat of veroorsaak dat 'n vuur 

gemaak word, in 'n plek of op ‘n wyse wat ‘n gevaar skep vir enige 
gebou, perseel of eiendom nie. 

(2) Behoudens die bepalings van enige ander wet, mag niemand sonder 
die skriftelike toestemming van die brandweerhoof enige vuilgoed, 
hout, strooi of ander materiaal in die buitelug verbrand of veroorsaak, 
of toelaat dat dit gedoen word nie, behalwe vir doeleindes van 
voedselbereiding. 

(3) 'n Toestemming ingevolge subartikel (2) verleen, is onderhewig aan 
die voorwaardes wat die brandweerhoof opIS. 


Brande in skoorstene, pype en rookkanaie 

12. Geen eienaar of okkupeerder van ’n gebou mag toelaat dat roet of enige 
ander brandbare stof in enige skoorsteenpyp of rookkanaal van so ‘n gebou 
versamel in hoeveelhede of op so ‘n wyse dat dit ‘n gevaar van brand inhou 
nie. 

Teenwoordigheid van brandbestryder 

13. (1) Waar daar by ‘n byeenkoms, gehou by ‘n plek van vermaaklikheid of 

ontspanning, uitgesonderd 'n filmvertoning in ‘n bioskoop of ‘n 
opvoering in ‘n teater, waarskynlik 'n honderd of meer persone 
teenwoordig sal wees, moet die persoon wat sodanige byeenkoms 
bel§, ‘n skriftelike kennisgewing, minstens 48 uur voor sodanige 
byeenkoms, aan die brandweerhoof aflewer waarin die tyd en die 
perseel waarop sodanige byeenkoms gaan plaasvind, gemeld word. 

(2) Waar, na die mening van die brandweerhoof, die teenwoordigheid van 
‘n brandweerman op grond van veiiigheid noodsaaklik is, kan hy of sy 
een of meer brandweermanne voorsien om teenwoordig te wees op 
enige perseel vir die voile duur of gedeelte van die byeenkoms. 

(3) Die persoon in beheer van sodanige byeenkoms, betaal aan die 
Munisipaliteit die tariewe uiteengesit in die toepaslike tarief. 

Verwydering van vioeistof of ander stowwe 

14. Die brandweerhoof kan, op versoek van die eienaar of okkupeerder van enige 
perseel, enige vioeistof of ander stof uitpomp of op 'n ander wyse vanaf so ‘n 
perseel verwyder, teen betaling van die gelde uiteengesit in die tarief. 

Betaling vir bywoning en dienste 

15. (1) Behoudens die bepalings van artikel 16, moet die eienaar of 

okkupeerder van grond of ‘n perseel, of beide sodanige eienaar en 
okkupeerder gesamentlik en afsonderlik, of die eienaar van ‘n 
voertuig, na gelang van die geval, waarvoor of in verband waarmee 
die bywoning van die diens versoek is of enige dienste gelewer is, aan 
die Munisipaliteit vir sodanige bywoning of diens, insluitende die 
gebruik en voorsiening van water, chemikaliee, uitrusting en ander 
middele, die tariewe betaal wat die brandweerhoof as verskuldig 
vasstel in ooreenstemming met die gelde uiteengesit in die tarief. 

(2) Nieteenstaande die bepalings van subartikel (1), kan die 
brandweerhoof die hele of ‘n gedeelte van die tariewe soos beoog in 
artikel (1) aanslaan: Met dien verstande dat sodanige gedeelte nie 
meer as negentig persent laer mag wees nie as die totaal van tariewe 
wat ingevolge subartikel (1) betaalbaar sou gewees het: Met dien 
verstande voorts dat by die aanslaan van sodanige tariewe of 
gedeelte daarvan, behoorlike aandag benewens ander toepaslike 
faktore, geskenk moet word aan - 


(a) die feit dat die bedrag so aangeslaan eweredig met die 
gelewerde diens moet wees: 

(b) die wyse en plek van oorsprong van die brand: en 

(c) die verlies vir die persoon aanspreeklik om die tariewe te 
betaal wat deur die brand veroorsaak kon gewees het indien 
die dienste nie gelewer was nie. 

Vryateiling van betaling van tariewe 

16. Nieteenstaande die bepalings van artikel 1 5 is geen tariewe betaalbaar nie - 

(a) waar ‘n vals alarm te goeder trou gemaak is; 

(b) waar die diens benodig is as gevolg van burgerlike opstand, oproer of 
natuurlike ramp; 

(c) waar die diens gelewer is in belang van openbare veiligheid; 

(d) waar die brandweerhoof van mening is dat die diens wat gelewer is 
van ‘n suiwer menslike aard was of gelewer is uitsluitlik om ‘n lewe te 
red; 

(e) deur die eienaar van 'n voertuig, indien hy of sy tot die bevrediging 
van die brandweerhoof, bewys lewer dat sodanige voertuig gesteel is 
en dat dit nog nie deur horn of haar teruggevind is ten tye van die 
lewering van die diens ten opsigte daarvan nie; 

(f) deur enige persoon, insluitende die Staat, waarmee die Munisipaliteit 
ingevolge artikel 12 van die Wet ‘n ooreenkoms aangegaan het, 
viraarby die dienste van die diens beskikbaar gestel word aan so 'n 
persoon teen betaling soos bepaal in sodanige ooreenkoms. 


Vais inligting 

17. Niemand mag opsetlik aan enige lid van die diens, enige kennis gee of enige 
inligting verskaf in verband met die uitbreek van ‘n brand of van enige ander 
noodgeval wat die teenwoordigheid van die diens benodig, wat volgens sy of 
haar kennis, vals of onjuis is nie en sodanige persoon is, nieteenstaande die 
bepalings van artikel 16, aanspreeklik vir betaling van die uitroepgeld 
voorgeskryf in die tariewe. 

Telefone, brandalarms en ander toesteile 

18. (1) Die Munisipaliteit kan enige telefoon, brandalarm of ander toestel vir 

die geleiding van oproepe met betrekking tot brand, asook enige 
kennisgewing wat die naaste brandkraan of ander 
brandbestrydingstoerusting aanwys, aan enige gebou, muur, heining 
of ander struktuur aanheg of daarvan venwyder. 

(2) Niemand mag enigiets wat aangeheg is ingevolge subartikel (1) 
beweeg, verwyder, skend, beskadig of daarmee peuter nie. 


Strafbepaling 

1 9. Enige persoon wat ‘n bepaling van hierdie Verordening oortree of versuim om 
daaraan te voldoen, is aan ‘n misdryf skuldig en by skuldigbevinding strafbaar 
met ‘n boete, of by wanbetaling, met gevangenisstraf vir hoogstens 6 maande 
of tot beide ‘n boete en sodanige gevangenisstraf. 

Korttitel 

20. Hierdie Verordening heet die Brandweerverordening, 201 2. 




